San Marino Eurovision Abesti Lehiaketan

San Marinok 15 aldiz parte hartu du Eurovision Abesti Lehiaketan. 2008ko edizioan estreinatu zen, eta 2011tik aurrera urtero parte hartu du. Lehiaketan parte hartzen du San Marino RTV (SMRTV) igorlearen bidez, Europako Irrati-telebista Batasunaren (EBU) kidea dena. 

San Marinok ez zuen parte hartu 2009an ezta 2010ean ere, SMRTVren finantza-zailtasunak zirela eta. Lehen lau saiakeretan finalerdietan geratu ondoren, herrialdea 2014ean sailkatu zen lehen aldiz lehiaketaren finalerako, Valentina Monettaren eskutik. Artistak 2012tik 2014era ordezkatu zuen San Marino, 60. hamarkadatik hiru aldiz segituan leihatzen zen lehen artista izanik. 2017an berriz ere leihatu zen. San Marinoren emaitzarik hoberena 2019an eman zen, Serhatek herrialdea bere bigarren finalera sailkatzea lortu zuenean, eta 19. postuan amaitu zen. Europan COVID-19 pandemiaren ondorioz 2020ko lehiaketa bertan behera geratu ondoren, haien 2020ko hautagaia, Senhit, berriro hautatu zuten hurrengo lehiaketan San Marino ordezkatzeko. Finalera sailkatu zen, eta San Marino bi finaletan jarraian leihatu zen lehen aldiz. 2025ean, Gabry Pontek San Marino sailkatu zuen bere laugarren finalerako.

SMRTV-k barne-hautaketen bidez aukeratu ditu maiz haren ordezkariak. Hala ere, azken urteotan hautapen nazionalak erabiltzen mantendu da. Lehena *1in360* izan zen 2018rako, eta horren ondoren  formatua eratu zen, 2022tik 2025era erabili zena. 2026rako formatua hobetu eta berritu zen *San Marino Song Contest* izenarekin.

Beste herrialde parte-hartzaileek ez bezala, San Marinok ez du Eurovisionen telebotoaren bidez bozkatzen, Italiako telefono-sarea erabiltzen baitu eta bozkatzaile potentzialen kopuru txikiak ez lukeelako EBUk ezarritako gutxienekoa beteko. Hortaz, San Marinoren telebotoa beste hainbat herrialdeen batez bestekoa bateratzen kalkulatzen da. Herrialde hauek finalerdien zozketan erabiltzen diren pote-sistemako potekideak dira, historikoki bozkaketa-tendentzia antzekoenak baitituzte. Herrialdeak leihaketa bakoitzean aldatu daitezke, bozka-tendentziak azkeneko emaitzak ere kontuan hartuz berrikusten baitira.

## Parte-hartzea eta historia 
San Marino RTV EBUko kidea da 1995tik; hala ere, haien lehen agerpena Eurovisionen 2008an soilik izan zen.  Garai hartan, SMRTVren finantzaketaren erdia italiako igorle publikoari zegokion, Radiotelevisione Italiana (RAI) alegia, azkenekoz 1997an parte hartu zuena. i erakundeek, gainera, batzarkideak partekatzen zituzten. Hala eta guztiz ere, SMRTVk parte hartzeko onespena jaso zuen eta 2007ko azaroaren 21ean ofizialki iragarri zuen parte hartuko zuela.  Alessandro Capicchioni SMRTVko delegazio buruak adierazi zuen San Marinok lehiaketan parte hartzeko motibazioa turismoa sustatzea eta nazioari arreta eskaintzea zela, "[mundu] askok ez baitaki San Marino non dagoen edo existitzen den ere".

Eurovisioneko lehen agerraldirako, SMRTVk barne hautaketa prozesu bat antolatu zuen, Miodio taldea aukeratuz italierazko "Complice" (Konplizea) abestiarekin. Nazioaren lehen agerpena ez zen ongi atera, lehen finalerdian azkena sailkatuz, bost punturekin bakarrik. 2008ko ekainean, Sammarineseko Kultura ministroak hurrengo urteko ediziora itzultzeko itxaropen ona zutela iragarri zuen. Hasieran, 2009ko Moskuko (Errusia) lehiaketan parte hartzeko eskaera egin zuen SMRTVk, baina azkenean ez itzultzea erabaki zuen, finantza-zailtasunak argudiatuz. San Marino ez zen 2010eko lehiaketara ere itzuli, berriro ere arrazoi ekonomikoak erreferentziatuz. Parte hartzeko finantziazio publiko zein pribatua lortu izan balute, SMRTVk Paola e Chiara bikote italiarrarekin leihatu izango zen.

Bi urtez lehiaketatik kanpo egon ondoren, San Marino 2011n itzuli zen Senit abeslari italiarra eta "Stand By" kantarekin, baina hark ere ez zuen lortu nazioa finalera eramatea. 2012tik 2014ra, herrialdeak Valentina Monetta bidali zuen lehiaketara hiru alditan jarraian, eta, ondorioz, Udo Jürgensetik hiru lehiaketatan jarraian parte hartu zuen lehen abeslaria izan zen, 1964an, 1965ean eta 1966an Austriaren alde lehiatu zena. Monettaren 2012ko ("The Social Network Song") eta 2013ko ("Crisalide (Vola)") saiakerek ez zuten lortu San Marino finalerako sailkatzea. Hala ere, 2014an, Monettak nazioa lehen aldiz finalera eramatea lortu zuen, eta 24. amaitu zen "Maybe" (Agian) abestiarekin.

San Marinoren ondorengo lau saiakerak ere ez zuten finalera ailegatzea lortu. Hauen artean, 2017an Valentina Monettaren laugarren agerraldia markatu zuen lehiaketan, baina baita herrialdeak finalerdietan lortutako bigarren azken postua ere. 2019an, San Marinok bigarren aldiz bidali zuen Serhat, jada 2016ean ordezkari izan zena. "Say Na Na Na" abestiarekin, 19. postuan amaituz 77 punturekin, gaur egun arte San Marinoren emaitzarik onena dena.

San Marinok 2020ko lehiaketan parte hartzeko asmoa zuen Senhit eta bere "Freaky!" kantarekin, hala ere, Europan COVID-19 pandemiaren ondorioz lehiaketa bertan behera geratu zen. Senhitek geroago jakinarazi zuen 2021eko ediziorako San Marino ordezkatzera itzuliko zela. 2021eko bere "Adrenalina" kanta, Flo Rida rapero estatubatuarrarekin batera aurkeztua, finalera heldu zen, 22. postuan amaituz 50 punturekin. Hau herrialdearen hirugarren finala izan zen, eta bigarrena segidan, orain arteko San Marinoren boladaren hoberena leihaketan.

San Marinoren ondorengo hiru sarrerek ez zuten lortu finalerako sailkatzea: Achille Lauro abeslari italiarraren 2022ko "Stripper" kanta 14. amaitu zen finalerdian; Piqued Jacks talde italiarraren 2023ko "Like an Animal" azkena amaitu zen bere finalerdian punturik gabe, San Marinoren inoizko emaitzarik txarrena; eta Megara rock alternatibo talde espainiarraren 2024ko "11:11" abestia 14. amaitu zuen finalerdian. Tendentzia hori 2025ean hautsi zen, Gabry Ponte DJ italiarrak "Tutta l'Italia"rekin San Marino laugarren aldiz finalera sailkatu zuenean, non, azkenean, 26. postuan amaitu zen (azkena), 27 punturekin.  

## Parte-hartzearen ikuspegi orokorra